2017. gada 7. novembrī Noteikumi Nr. 651

Rīgā (prot. Nr. 55 4. §)

**Grozījumi Ministru kabineta 2009. gada 28. jūlija noteikumos Nr. 815 "Noteikumi par būtiskām prasībām aerosola flakoniem un to marķēšanas un klasificēšanas kārtību"**

Izdoti saskaņā ar

likuma "Par atbilstības novērtēšanu" 7. pantu un

Patērētāju tiesību aizsardzības likuma

 21. panta pirmo daļu

1. Izdarīt Ministru kabineta 2009. gada 28. jūlija noteikumos Nr. 815 "Noteikumi par būtiskām prasībām aerosola flakoniem un to marķēšanas un klasificēšanas kārtību" (Latvijas Vēstnesis, 2009, 121. nr.; 2014, 76. nr.) šādus grozījumus:

1.1. izteikt 9.4. apakšpunktu šādā redakcijā:

"9.4. iekšējais spiediens aerosola flakonā 50 °C temperatūrā nepārsniedz 12 bārus, ja tas pildīts ar sašķidrinātu gāzi vai gāzu maisījumu, kam, sajaucoties ar gaisu, 20 °C temperatūrā standarta spiedienā 1,013 bāri ir uzliesmošanas diapazons.";

1.2. papildināt noteikumus ar 9.5. un 9.6. apakšpunktu šādā redakcijā:

"9.5. iekšējais spiediens aerosola flakonā 50 °C temperatūrā nepārsniedz 13,2 bārus, ja tas pildīts ar sašķidrinātu gāzi vai gāzu maisījumu, kam, sajaucoties ar gaisu, 20 °C temperatūrā standarta spiedienā 1,013 bāri nav uzliesmošanas diapazona;

9.6. iekšējais spiediens aerosola flakonā 50 °C temperatūrā nepārsniedz 15 bārus, ja tas pildīts ar saspiestu vai zem spiediena izšķīdinātu gāzi, kurai, sajaucoties ar gaisu, 20 °C temperatūrā standarta spiedienā 1,013 bāri nav uzliesmošanas diapazona.";

1.3. izteikt 19.19. apakšpunktu šādā redakcijā:

"19.1 9. ja aerosola flakonu atbilstoši šo noteikumu [21. punktam](https://likumi.lv/doc.php?id=195566#p21) klasificē kā neuzliesmojošu, – "Uzmanību" un citi marķējuma zīmju elementi, kas attiecas uz 3. kategorijas aerosoliem, saskaņā ar Regulas Nr. 1272/2008 I pielikuma 2.3.1. tabulu;";

1.4. izteikt 19.1 11. un 19.1 12. apakšpunktu šādā redakcijā:

"19.1 11. ja aerosola flakonu atbilstoši šo noteikumu [21. punktam](https://likumi.lv/doc.php?id=195566#p21) klasificē kā uzliesmojošu, – "Uzmanību" un citi marķējuma zīmju elementi, kas attiecas uz 2. kategorijas aerosoliem, saskaņā ar Regulas Nr. 1272/2008 I pielikuma 2.3.1. tabulu;

19.1 12. ja aerosola flakonu atbilstoši šo noteikumu [21. punktam](https://likumi.lv/doc.php?id=195566#p21) klasificē kā īpaši viegli uzliesmojošu, – "Bīstami" un citi marķējuma zīmju elementi, kas attiecas uz 1. kategorijas aerosoliem, saskaņā ar Regulas Nr. [1272/2008](http://eur-lex.europa.eu/eli/reg/2008/1272/oj/?locale=LV) I pielikuma 2.3.1. tabulu.";

1.5. papildināt informatīvo atsauci uz Eiropas Savienības direktīvām ar 5. punktu šādā redakcijā:

"5) Komisijas 2016. gada 21. novembra Direktīvas Nr. 2016/2037, ar kuru attiecībā uz aerosola izsmidzinātāju maksimālo atļauto spiedienu un lai tajā noteiktos marķēšanas noteikumus pielāgotu Eiropas Parlamenta un Padomes Regulai (EK) Nr. 1272/2008 par vielu un maisījumu klasificēšanu, marķēšanu un iepakošanu groza Padomes Direktīvu 75/324/EEK."

2. Noteikumi stājas spēkā 2018. gada 12. februārī.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens